7.4.1 [bookmark: _Toc8111784]A. Detyrat e Specialistit janë:
· Përpunon periodikisht informacionin e marrë nga Drejtoritë/Sektorët e ADISA-s duke gjeneruar raporte, tregues statistikor dhe realizon analizat për matjen e kënaqësisë së qytetarit dhe monitorimin e kohës së aplikimit dhe pritjes në sportelet e  ADISA-s;
· Monitoron dhe vlerëson periodikisht treguesit e statistikave;
· Kryen analiza mbi zhvillimet e Agjencisë, si dhe ia përcjell për publikim sektorit përgjegjës;
· Mbledh dhe përpunon të dhëna nga institucionet që raportojnë në sistemin e-Raport duke gjeneruar raporte dhe tregues statistikor për lëvrimin e shërbimit dhe trajtimin e ankesave;
· Mbledh dhe përpunon të dhënat për matjen e performancës së specialistëve të  sporteleve, nëpërmjet formularit të përpiluar në përputhje me indikatorët e përcaktuar  në Manualin e Etikës;
· Zbaton detyrat e ngarkuara sipas rregulloreve në fuqi si dhe planeve të punës të miratuara nga Drejtori përkatës;
· Informon eprorin direkt mbi rezultatet e punëve në vazhdimësi dhe mbi vështirësitë e hasura në lidhje me to;
· Punon për rritjen dhe kualifikimin e tij profesional në mënyre të vazhdueshme dhe sistematike, duke synuar sjelljen e risive në punën e tyre të përditshme;
· Ka detyrimin të përmbushë çdo urdhër apo detyrë tjetër (me shkrim dhe verbal) të eprorëve. 

[bookmark: _Toc8111785]     B. Kriteret e punësimit të Specialistit janë:
· Të ketë mbaruar studimet e larta dhe të zotërojë diplomë Bachelor ose Master Profesional në shkenca informatike/matematike/ekonomike/juridike/shoqërore;
· Njohuri nga Kodi i Procedurave Administrative;
· Njohuri mbi Ligjin Nr. 90/2012 “Për organizimin dhe funksionimin e administratës shtetërore”;
· Njohuri mbi Ligjin Nr. 13/2016 datë 18.02.2016 “Për mënyrën e ofrimit të shërbimeve publike në sportel në Republikën e Shqipërisë”;
· Njohuri mbi Ligjin Nr. 9131, datë 08.09.2003 “Për rregullat e etikës në Administratën Publike”;
· Njohuri mbi Ligjin Nr. 9887, datë 10.03.2008 “Për mbrojtjen e të dhënave personale”, të ndryshuar;
· Njohuri mbi Strategjitë dhe Prioritetet e programit të Qeverisë Shqiptare, të cilat kanë ndikim direkt në rolin publik të Institucionit;
· Njohuri shumë të mira kompjuterike;
· Të njohë një nga gjuhët e BE (avantazh përbën gjuha angleze);
· Do të ketë prioritet në vlerësimin e kandidaturave personat që kanë mbi 1 (një) vit eksperiencë pune në pozicione të ngjashme/ekuivalente.

